ddrg/super_eurlex huggingface dataset:
KIRJALLINEN KYSYMYS E-0486/02 esittäjä(t): Christopher Heaton-Harris (PPE-DE) komissiolle. Kansalaisyhteiskunta.



Virallinen lehti nro 028 E , 06/02/2003 s. 0032 - 0032



KIRJALLINEN KYSYMYS E-0486/02 esittäjä(t): Christopher Heaton-Harris (PPE-DE) komissiolle (22. helmikuuta 2002) Aihe: Kansalaisyhteiskunta Lukuisia kansalaisjärjestöjä aiotaan pyytää osallistumaan Euroopan tulevaisuuskonventtiin yleisnimikkeellä kansalaisyhteiskunta. Voisiko komissio antaa luettelon konventtiin osallistuvista organisaatioista ja ilmoittaa, kuinka moni niistä saa yhteisön rahoitusta ja kuinka paljon rahoitusta ne ovat saaneet vuosittain viimeisten kolmen vuoden aikana? Mille järjestöille on korvamerkitty rahoitusta, ja mistä budjettikohdasta ne saavat rahoituksensa? Romano Prodin komission puolesta antama vastaus (18. huhtikuuta 2002) Laekenin julistuksen mukaan Eurooppa-valmistelukunnan työhön osallistuvat vain erikseen nimitetyt puheenjohtaja ja kaksi varapuheenjohtajaa sekä kansallisten hallitusten, kansanedustuslaitosten, Euroopan parlamentin ja komission edustajat. Lisäksi työhön osallistuvat tarkkailijoina talous- ja sosiaalikomitean, alueiden komitean sekä Euroopan oikeusasiamiehen edustajat. Tarkkailijoina toimivien kolmen etujärjestöedustajan lisäksi valmistelukunnassa ei varsinaisesti ole kansalaisjärjestöjä. Sitä vastoin Laekenin julistuksessa todetaan, että keskustelun laajentamiseksi ja kaikkien kansalaisten saamiseksi siihen mukaan perustetaan keskustelufoorumi kansalaisyhteiskuntaa edustavia organisaatioita varten (työmarkkinaosapuolet, taloudelliset toimijat, kansalaisjärjestöt, yliopisto- ja tiedemaailma jne.). Kaikki Euroopan laajuiset tai kansalliset järjestöt voivat halutessaan osallistua keskustelufoorumiin, joten ei ole olemassa mitään siihen kutsuttujen kansalaisjärjestöjen luetteloa. Sitä mukaa kun kansalaisjärjestöt osallistuvat keskustelufoorumiin jättämällä sinne kannanoton, niiden nimi ja yhteystiedot näkyvät valmistelukunnan perustamalla Internet-sivustolla(1) olevassa luettelossa, jota päivitetään säännöllisesti. Tässä vaiheessa ei vielä ole tiedossa, mitkä kaikki kansalaisjärjestöt tulevat jättämään kannanottojaan keskustelufoorumiin, ja näin ollen on mahdotonta sanoa, mitkä niistä saavat yhteisön tukea. (1) http://european-convention.eu.int.
KIRJALLINEN KYSYMYS E-2098/02 esittäjä(t): Daniel Varela Suanzes-Carpegna (PPE-DE) komissiolle. Galicia, kalastuksesta erittäin riippuvainen alue.



Virallinen lehti nro 028 E , 06/02/2003 s. 0183 - 0183



KIRJALLINEN KYSYMYS E-2098/02 esittäjä(t): Daniel Varela Suanzes-Carpegna (PPE-DE) komissiolle (16. heinäkuuta 2002) Aihe: Galicia, kalastuksesta erittäin riippuvainen alue Kysymykseeni E-0650/02(1) antamassaan vastauksessaan komission jäsen Fischler myöntää, että - Galicia on hyvin riippuvainen kalastuksesta; - komission asetuksen (ETY) N:o 3760/92(2) 14 artiklan 2 kohdan mukaisesti tekemä tutkimus, jossa arvioidaan Euroopan alueiden riippuvuutta kalastuksesta, on vajavainen ja tiedot ovat usein epätäydellisiä ja eri jäsenvaltioista peräisin olevia tietoja on vaikea verrata, joten komissio jatkaa tarkoituksenmukaisia menetelmien määrittelemistä; - vaikka Galicia on hyvin riippuvainen kalastuksesta, se ei ole merkityksellistä rakennerahojen jaossa tälle alueelle, sillä tätä kriteeriä sovelletaan ainoastaan tavoite 2 -alueille, ei tavoite 1 -alueille. Emme vaadi lisää rakennerahoja vaan kalastusmahdollisuuksien tasapuolisempaa jakoa kalastuksesta riippuvaisten Euroopan alueiden välillä. 1. Aikooko komissio ottaa huomioon Galician riippuvaisuuden kalastuksesta ei siksi, että sille myönnettäisiin lisää rakennerahoja, vaan jotta se saisi tasapuolisemmat ja syrjimättömät kalastusmahdollisuudet suuren riippuvaisuutensa vuoksi? 2. Miten komissio aikoo varmistaa, että Galicia, joka on odottanut 17 vuotta siirtymäkautensa loppumista ja YKP:n uudistamista, saisi oikeudenmukaisemman ja tasapuolisemman osuuden kalastusmahdollisuuksista yhteisön vesillä? Nykyinen jako tehtiin nimittäin sen mukaan kuinka riippuvaisia Euroopan alueet, joihin Galicia ei tuolloin kuulunut, olivat kalastuksesta. Galician pitää saada 1. tammikuuta 2003 alkaen samat ja yhtäläiset oikeudet kuin muutkin Euroopan alueet ja suuren riippuvaisuutensa takia oikeastaan niitä laajemmat. (1) EYVL C 229 E, 26.9.2002, s. 114. (2) EYVL L 389, 31.12.1992, s. 1. Franz Fischlerin komission puolesta antama vastaus (23. syyskuuta 2002) Kuten komission vastauksissa parlamentin jäsenen kirjallisiin kysymyksiin E-2097/02 ja E-2096/02(1) todetaan, käsitys kalastuksesta riippuvaisuudesta määritetään neuvoston asetuksen (EY) N:o 1260/1999(2) 4 artiklan 8 kohdassa, joka koskee kalastusalan rakennetukia tukikelpoisuusperusteena tavoite 2 -alueilla. Sitä ei mainita neuvoston asetuksissa, jotka koskevat kalastusmahdollisuuksien jakoa yhteisön tasolla ja niiden alajakoa jäsenvaltioiden välisiin kansallisiin kiintiöihin. (1) Katso sivu 180. (2) Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä (EYVL L 161, 26.6.1999).
KIRJALLINEN KYSYMYS E-1663/02 esittäjä(t): Lousewies van der Laan (ELDR) komissiolle. Äänekkäämmät lentokoneet — direktiivissä 92/14/ETY mainittu 2 luku.



Virallinen lehti nro 309 E , 12/12/2002 s. 0148 - 0148



KIRJALLINEN KYSYMYS E-1663/02 esittäjä(t): Lousewies van der Laan (ELDR) komissiolle (11. kesäkuuta 2002) Aihe: Äänekkäämmät lentokoneet direktiivissä 92/14/ETY mainittu 2 luku Direktiivin 92/14/ETY(1) 2 artiklan perusteella jäsenvaltioiden on kiellettävä 1. huhtikuuta 2002 lähtien kaikilla alueidensa lentokentillä ns. 2 luku -tyyppiset siviili-ilmailujärjestö ICAO:n yleissopimuksen liitteessä 16 mainitut lentokoneet, joita ei ole varustettu vaimennussarjalla (hushkit). 1. Tietääkö komissio, soveltavatko kaikki jäsenvaltiot tätä säännöstä? 2. Onko sillä tietoja lentokentistä, jotka vielä nykyisin sallisivat tällaisten koneiden jatkavan toimintaansa? Mitkä lentokentät ovat kyseessä? 3. Mihin toimiin komissio aikoo ryhtyä niitä jäsenvaltioita ja lentokenttiä vastaan, jotka eivät käytännössä sovella direktiiviä? (1) EYVL L 76, 23.3.1992, s. 21. Loyola de Palacion komission puolesta antama vastaus (1. elokuuta 2002) Komission tietoon on tullut, että joillakin lentoasemilla ei noudateta kaikilta osin kansainvälisen siviili-ilmailun yleissopimuksen liitteessä 16 (toinen painos 1988)(1) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta 2. maaliskuuta 1992 annettua neuvoston direktiiviä 92/14/ETY. Komissio tutkii parhaillaan sille toimitettuja tietoja. Näyttää siltä, että Kreikan viranomaiset ovat antaneet tietyille lentokoneille nimenomaan Boeing 737-200 -lentokoneelle luvan liikennöidä 1. huhtikuuta 2002 lähtien Ateenan ja Rodoksen saaren välillä. Tämän johdosta komissio päätti 17. heinäkuuta 2002 lähettää Kreikan viranomaisille virallisen ilmoituksen direktiivin 92/14/ETY 2 artiklan säännösten noudattamatta jättämisen vuoksi. Yksikään lentoasema ei voi antaa lupaa liikennöidä lentoja 2 lukuun kuuluvilla lentokoneilla. Poikkeuksen voivat myöntää ainoastaan jäsenvaltiot, mutta tällöinkin poikkeuksen on oltava direktiivin 92/14/ETY 8 artiklassa säädettyjen rajoitusten mukainen. Niiden mukaan päätökset tehdään tapauskohtaisesti kutakin lentoa koskevien tietojen perusteella, mikä estää sen, että lentoasemat voisivat hyötyä erityiskohtelusta. Komissio pyytää jäsenvaltioita edelleenkin raportoimaan sille mainitun direktiivin noudattamisesta niiden alueella. Jos kansalliset viranomaiset eivät noudata niille asetettuja velvoitteita, siitä voi olla seurauksena rikkomista koskevan menettelyn käynnistäminen kuten kaikilla muillakin aloilla. (1) EYVL L 76, 23.3.1992.
KIRJALLINEN KYSYMYS E-0139/02 esittäjä(t): Salvador Garriga Polledo (PPE-DE) komissiolle. Valmistelukunnan puheenjohtajistoa koskeva alamomentti talousarviossa.



Virallinen lehti nro 028 E , 06/02/2003 s. 0014 - 0015



KIRJALLINEN KYSYMYS E-0139/02 esittäjä(t): Salvador Garriga Polledo (PPE-DE) komissiolle (31. tammikuuta 2002) Aihe: Valmistelukunnan puheenjohtajistoa koskeva alamomentti talousarviossa Laekenin julistuksessa ei käsitellä pelkästään Euroopan unionissa alkavaa toimielinten uudistamisprosessia, vaan siinä pohditaan avoimesti komission puheenjohtajan suoraa valintaa, viitataan Euroopan hallituksen perustamiseen, kaavaillaan yhteistä rangaistusjärjestelmää ja EU:n toimivallan jakamisesta käytävään keskusteluun otetaan alueet mukaan. Näihin liittyviä ehdotuksia käsittelemään perustettavan valmistelukunnan puheenjohtajiston toiminta on siksi erittäin tärkeätä. On toivottavaa, että sillä on käytettävissään työnsä helpottamiseksi tarvittavat resurssit. Voiko komissio ilmoittaa, mikä alamomentti on käytettävissä, jotta edellä mainitulla puheenjohtajistolla on riittävät materiaaliset edellytykset harjoittaa tyydyttävästi toimintaansa ja miten alamomenttia kehitetään vastaavasti budjettivalvonnan kannalta? Michaele Schreyerin komission puolesta antamayhteinen vastauskirjallisiin kysymyksiin E-0139/02, E-0337/02 ja E-0419/02 (15. toukokuuta 2002) Euroopan parlamentti, neuvosto ja komissio hyväksyivät 28. helmikuuta 2002 toimielinten sopimuksen, jossa ne sopivat Euroopan unionin tulevaisuutta käsittelevän valmistelukunnan toimintaan liittyvistä rahoitusosuuksistaan. Sopimus perustuu valmistelukunnan arvioituun talousarvioon, jonka on määrä olla 4 miljoonaa euroa ensimmäisen varainhoitovuoden aikana (eli maaliskuusta joulukuuhun 2002). Tämä määrä siirretään unionin yleisestä talousarviosta sen ulkopuoliseen erityisrahastoon. Rahoitusosuudet jakautuvat seuraavasti: - 1 miljoonaa euroa pääluokasta I (Euroopan parlamentti), - 0,4 miljoonaa euroa pääluokasta II (neuvosto), - 2,6 miljoonaa euroa pääluokasta III (komissio) osa A. Nämä määrät vastaavat 0,1 prosenttia kunkin toimielimen hallintomenoista, eläkkeet poisluettuina. Budjettivallan käyttäjä hyväksyi 28. helmikuuta 2002 lisätalousarvion, jolla perustettiin tarvittavat budjettikohdat ja toteutettiin määrärahasiirrot, joita tarvitaan rahoitusosuuksien suorittamiseksi rahastoon. Toimielinten hyväksymien sääntöjen mukaan valmistelukunnan talousarvio vahvistetaan sen pääsihteerin ehdotuksesta Euroopan parlamentin, neuvoston ja komission annettua suostumuksensa. Valmistelukunnan talousarvioon eivät periaatteessa sisälly valmistelukunnan jäsenten (valmistelukunnan puheenjohtajistoa lukuun ottamatta) matka- ja majoituskustannukset, joista vastaavat Euroopan parlamentti, jäsenvaltiot sekä valmistelukunnassa edustettuina olevat ehdokasmaat, eivätkä valmistelukunnan sihteeristön palkat, jos kyseiset toimihenkilöt on siirretty tehtävään unionin toimielimistä. Talousarvioon eivät myöskään sisälly eräät kokousinfrastruktuuriin liittyvät kustannukset (tulkkaus, käännöspalvelut, rakennukset ja avustava henkilöstö), joista vastaavat valmistelukunnan kokouksia isännöivät toimielimet.
KIRJALLINEN KYSYMYS E-0774/02 esittäjä(t): Charles Tannock (PPE-DE) komissiolle. Toimivallan siirtäminen komissiolta jäsenvaltioille.



Virallinen lehti nro 309 E , 12/12/2002 s. 0045 - 0046



KIRJALLINEN KYSYMYS E-0774/02 esittäjä(t): Charles Tannock (PPE-DE) komissiolle (18. maaliskuuta 2002) Aihe: Toimivallan siirtäminen komissiolta jäsenvaltioille Puheenjohtaja Prodi totesi EU:n tulevaisuutta käsittelevän valmistelukunnan avausistunnossa 28. helmikuuta, että komission olisi oltava valmis palauttamaan toimivaltaa jäsenvaltioille. Mitä nimenomaisia toimivaltuuksia komission mielestä olisi palautettava, ja esittävätkö komission tätä asiaa koskevia ehdotuksia valmistelukunnassa komissaarit Barnier ja Vitorino, komission puheenjohtaja vai hänen tiedottajansa? Romano Prodin komission puolesta antama vastaus (6. toukokuuta 2002) Komission puheenjohtajan puhetta valmistelukunnan avausistunnossa on tarkasteltava valmistelukunnan poliittista taustaa vasten. Valmistelukunnan jäseniä kehotetaan yhdessä pohtimaan Euroopan unionin tulevaisuutta. EU:n on tarkasteltava avaintehtäviään uudelleen ja määriteltävä toimintakenttänsä nykyistä paremmin. Tähän liittyen kaikkien toimielinten on selvitettävä itselleen, miten parhaiten toteuttaa näitä toimintoja. Komissio on valmis tarkastelemaan omia tehtäviään uudelleen, jos se on tarpeen Eurooppa-hankkeen onnistumiseksi. Niinpä komission puheenjohtajan valmistelukunnassa pitämässä puheessa ei viitattu mihinkään tiettyyn komission tämänhetkiseen tehtävään vaan ennemminkin poliittiseen valmiuteen. Komissio ei luonnollisestikaan aio luopua keskeisestä roolistaan riippumattomana toimielimenä ja yleisen edun takuumiehenä. Heti kun komissio on määritellyt asemansa EU:n tulevassa toimielinrakenteessa, sen edustajat valmistelukunnassa antavat asiasta selvityksen valmistelukunnalle.
KIRJALLINEN KYSYMYS E-1314/02 esittäjä(t): Jonas Sjöstedt (GUE/NGL) neuvostolle. Ruotsissa annettu pieniä THC-pitoisuuksia sisältävän hampun viljelykielto.



Virallinen lehti nro 309 E , 12/12/2002 s. 0110 - 0111



KIRJALLINEN KYSYMYS E-1314/02 esittäjä(t): Jonas Sjöstedt (GUE/NGL) neuvostolle (8. toukokuuta 2002) Aihe: Ruotsissa annettu pieniä THC-pitoisuuksia sisältävän hampun viljelykielto Ruotsin hallitus katsoo, että ihmisten hengen ja terveyden suojelu huumeiden käytön vastaisin toimin on tärkeää. Se katsoo myös, että jos pieniä THC-pitoisuuksia sisältävän hampun viljely sallitaan, valvonnassa esiintyy varmasti vaikeuksia. Siksi Ruotsin hallitus on pitänyt aiheellisena olla sallimatta sen viljelyä Ruotsissa. Ruotsin hallituksella ja Ruotsin valtiopäivien suurella poliittisella enemmistöllä ei ole tätä nykyä aikomusta muuttaa Ruotsissa voimassa olevia sääntöjä. Ruotsin hampunviljelykielto on nyt kuitenkin Euroopan yhteisöjen tuomioistuimen käsiteltävänä, ja Ruotsi voidaan tuomioistuimen päätöksellä mahdollisesti pakottaa tarkistamaan päätöstään. Sen vuoksi on kiinnostavaa kysyä: suunnitteleeko komissio esittää neuvostolle ehdotusta, joka antaa yksittäisille jäsenvaltioille oikeuden tehdä omat päätöksensä pieniä THC-pitoisuuksia sisältävän hampun sallimisesta tai kieltämisestä? Vastaus (3. lokakuuta 2002) Neuvoston asiana ei ole ottaa kantaa jäsenvaltioiden kansallista lainsäädäntöä koskeviin kysymyksiin eikä yhteisöjen tuomioistuimessa käsiteltävänä oleviin asioihin. Neuvosto ei ole saanut komissiolta sellaista ehdotusta, joka koskisi arvoisan parlamentin jäsenen esille ottamaa asiaa.
KIRJALLINEN KYSYMYS P-0274/02 esittäjä(t): Gian Gobbo (NI) komissiolle. Kaksikielisyyttä ajavan kurdiliikkeen tukahduttaminen Turkissa.



Virallinen lehti nro 277 E , 14/11/2002 s. 0026 - 0027



KIRJALLINEN KYSYMYS P-0274/02 esittäjä(t): Gian Gobbo (NI) komissiolle (1. helmikuuta 2002) Aihe: Kaksikielisyyttä ajavan kurdiliikkeen tukahduttaminen Turkissa Turkissa on kehittynyt vuoden alusta lähtien opiskelijoista ja heidän vanhemmistaan koostuva liike, joka vaatii kurdin kielen opettamista kouluissa ja jonka mottona on, että kaksikielinen opetus on mahdollista. Turkin poliisi on pidättänyt satoja kurdiopiskelijoita, jotka vaativat oikeutta saada opetusta omalla äidinkielellään ja allekirjoittivat julkisia vetoomuksia. Pidätetyiltä opiskelijoilta on ilmeisesti kielletty tavanomaiset yhteydenotot puolustusasianajajiin. Lukuisat ihmisoikeusjärjestöt ovat ilmaisseet vastustavansa kyseisiä mielivaltaisia pidätyksiä. Katsooko komissio, että Turkin valtion toiminta on vastoin Kööpenhaminan kriteerejä, joiden noudattaminen on välttämätön edellytys Euroopan unioniin liittymiselle, ja että se on erityisesti vastoin velvoitetta ihmisoikeuksien kunnioittamisesta oikeusvaltiossa? Katsooko komissio, että sen olisi aiheellista esittää vastalause Ankaran viranomaisille jos se ei ole sitä vielä tehnyt ja pyytää lopettamaan kurdivähemmistön vainoaminen ja huomioimaan kurdien täysin oikeutettu, kaksikielistä opetusta koskeva pyyntö? Günter Verheugenin komission puolesta antama vastaus (26. helmikuuta 2002) Turkin unioniin liittymistä koskevan liittymiskumppanuuden keskipitkän aikavälin ensisijaisiin tavoitteisiin kuuluu se, että Turkki varmistaa kulttuurisen monimuotoisuuden ja takaa kulttuuriset oikeudet kaikille kansalaisilleen heidän alkuperästään riippumatta. Näin ollen Turkin odotetaan kumoavan kaikki oikeudelliset säännökset, jotka estävät näiden oikeuksien toteutumista, myös koulutuksen alalla. Komissio arvioi marraskuussa 2001 julkaisemassaan Turkkia koskevassa määräaikaiskertomuksessa(1) kulttuurioikeuksien alalla tapahtunutta kehitystä. Se piti myönteisenä askeleena Turkin perustuslain 26 ja 28 pykälän muuttamista niin, että muiden kielten kuin turkin käyttämisen kieltänyt säännös kumottiin. Tämän katsotaan voivan johtaa muiden kielten kuin turkin käyttämiseen, edellyttäen että nykyiseen rajoittavaan lainsäädäntöön ja käytäntöihin tehdään aiheelliset muutokset. Komissio on seurannut tarkkaan viimeaikaisia tapahtumia ja on huolestunut laajamittaisista opiskelijoiden pidätyksistä, jotka liittyvät heidän vetoomuksiinsa kurssien järjestämiseksi kurdin kielellä. Komissio ja nykyinen unionin puheenjohtajavaltio ilmaisivat äskettäin Ankarassa yhteisesti huolensa Turkin viranomaisille siitä, että nämä saattavat rikkoa maan perustuslain mukaista vetoomusoikeutta. Komissio jatkaa asian esille tuomista keskusteluissaan Turkin viranomaisten kanssa. (1) KOM(2001) 700 lopullinen.
KIRJALLINEN KYSYMYS P-1647/02 esittäjä(t): Jan Mulder (ELDR) komissiolle. Suu- ja sorkkatautirahastojen arviointi.



Virallinen lehti nro 301 E , 05/12/2002 s. 0199 - 0200



KIRJALLINEN KYSYMYS P-1647/02 esittäjä(t): Jan Mulder (ELDR) komissiolle (4. kesäkuuta 2002) Aihe: Suu- ja sorkkatautirahastojen arviointi Olemme saaneet lukea lehdistöstä, että Alankomaissa useiden läänien, kuten Frieslandin, viranomaiset perustivat vuoden 2001 suu- ja sorkkatautikriisin yhteydessä rahastoja korvausten maksamiseksi kriisin vuoksi kärsimään joutuneille aloille. Ollakseen varmoja, että edellä mainittu käytäntö ei ole ristiriidassa kiellettyjä valtiontukia koskevan EY:n perustamissopimuksen 87 artiklan kanssa, mikä aiheuttaisi niiden kieltämisen, kyseiset alueelliset viranomaiset ovat tuoneet asian komission ratkaistavaksi perustamissopimuksen 88 artiklan mukaisesti. Muun muassa rahastojen välittömien edunsaajien vaikea henkinen ja taloudellinen tilanne mielessä pitäen komissiolta on toivottu nopeaa ratkaisua. Onko Euroopan komissio edellä todettu huomioon ottaen valmis nopeuttamaan päätöksentekoa tässä kysymyksessä? Franz Fischlerin komission puolesta antama vastaus (28. kesäkuuta 2002) Komissio haluaa vakuuttaa parlamentin jäsenelle olevansa täysin tietoinen suu- ja sorkkatautia koskevan kriisin vuoksi vuonna 2001 kärsimään joutuneiden alojen epävarmasta tilanteesta. Komissio tarkastelee parhaillaan kansallista tukijärjestelmää, joka koskee suu- ja sorkkataudin aiheuttamia ongelmia (Stichting Fonds MKZ). Alankomaiden viranomaiset ovat maininneet tässä ilmoituksessa, että alueelliset viranomaiset saattavat osallistua tähän rahastoon. Komissio on tähän mennessä saanut yhden ilmoituksen samoja ongelmia koskevasta alueellisesta tukijärjestelmästä (Schadevergoedingsregeling MKZ Friesland). Se ei ole saanut mitään tietoja muista Alankomaiden alueellisten viranomaisten perustamista rahastoista edellä mainittuun kriisiin vastaamiseksi. Komissio ottaa yhteyttä Alankomaiden viranomaisiin saadakseen kaikki tarvittavat tiedot, jotta se voi tarkistaa, onko mahdollisesti olemassa muita alueellisia järjestelyjä, joihin parlamentin jäsen viittaa, ja jotta se voi tutkia niiden yhteensopivuutta yhteismarkkinoiden kanssa EY:n perustamissopimuksen 87 ja 88 artiklan mukaisesti. Lopuksi komissio viittaa asetuksen (EY) N:o 659/1999 4 artiklan 5 kohtaan(1) ja vakuuttaa, että se tekee päätöksen heti, kun se on saanut kaikki tarvittavat tiedot, joiden avulla se voi tarkastella toimenpiteen yhteensopivuutta yhteismarkkinoiden kanssa. (1) Neuvoston asetus (EY) N:o 659/1999, annettu 22. maaliskuuta 1999, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä (nykyinen EY:n perustamissopimuksen 88 artikla). EYVL L 83, 27.3.1999.
KIRJALLINEN KYSYMYS E-0451/02 esittäjä(t): Juan Naranjo Escobar (PPE-DE) komissiolle. Argo-toimintaohjelma.



Virallinen lehti nro 301 E , 05/12/2002 s. 0042 - 0042



KIRJALLINEN KYSYMYS E-0451/02 esittäjä(t): Juan Naranjo Escobar (PPE-DE) komissiolle (22. helmikuuta 2002) Aihe: Argo-toimintaohjelma Neuvoston päätöksellä hyväksytyllä Argo-toimintaohjelmalla edistetään hallinnollista yhteistyötä yhteisön ulkorajoilla sekä viisumi-, turvapaikka- ja siirtolaisasioissa. Päätöksen rahoitusselvityksen mukaan viisi vuotta kestävälle ohjelmalle (20022006) on myönnetty 25 miljoonan euron määrärahat budjettikohdasta B5-820. Asiakirjassa(1) ehdotettu määrä vuodelle 2002 on 5,024 miljoonaa euroa. Kuitenkin komission laatimassa työasiakirjassa (budjettikohtaa koskeva yksityiskohtainen analyysi), jossa käsitellään alustavaa talousarvioesitystä, Argolle myönnetään vain 3 miljoonaa euroa vuodeksi 2002. Aikooko komissio rahoittaa puuttuvan määrän (2,024 euroa) jostakin muusta budjettikohdan B5-820 mukaisesta toimesta vai aikooko se korvata puutteen korottamalla Argolle myönnettäviä määrärahoja seuraavina varainhoitovuosina? Voiko komissio antaa budjettivallan käyttäjälle ajan tasalla olevaa informaatiota budjettikohdan B5-820 rahoitusohjelmasta? (1) KOM(2001) 567 EYVL C 25 E, 29.1.2002, s. 526. António Vitorinon komission puolesta antama vastaus (4. huhtikuuta 2002) Komissio vahvistaa, että ARGO-toimintaohjelmalle(1) on ehdotettu vuodeksi 2002 3 miljoonan euron toimintamäärärahat, joissa ei ole otettu huomioon tekniseen ja hallinnolliseen apuun liittyviä tukimenoja. Se seikka, että ohjelman oikeusperustan hyväksymisvuosi (oikeusperusta on tarkoitus hyväksyä toukokuussa 2002) on samalla myös ohjelmalle ehdotetun budjetin ensimmäinen täytäntöönpano- ja toteutusvuosi, vaikuttaa käytännössä komission kykyyn sitoa ohjelmaan määrärahoja. Komission ehdotukseen sisältyvässä rahoitusselvityksessä alunperin ilmoitettua 5 miljoonan euron määrää päätettiin tästä syystä alentaa. Jäljelle jäävät 22 miljoonan euron kokonaismäärärahat käytetään vuosina 20032006. Komissio toimittaa budjettivallan käyttäjälle päivitettyjä tietoja budjettikohtaa B5-820 koskevasta rahoitussuunitelmasta toimittaessaan sille vuoden 2003 alustavan talousarvioesityksen (ATE) rahoitusselvityksen ja vuoden 2002 talousarvion toteuttamissuunnitelman. (1) ARCO: Uusi ulkorajojen valvontaa koskeva toimintaohjelma.